**Ministru kabineta rīkojuma projekta „Kārtējās tautas skaitīšanas datums”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1.  |  Pamatojums | Ministru kabineta rīkojuma projekts sagatavots, pamatojoties uz Statistikas likuma 22. panta ceturto daļu, kas nosaka, ka Ministru kabinets ne vēlāk kā trīs gadus pirms kārtējās tautas skaitīšanas un mājokļu skaitīšanas nosaka laika momentu, kurā fiksējams statistisko vienību kopums un dati par statistisko vienību kopumu. Pēc Tieslietu ministrijas norādījuma, Ministru kabineta noteikumu projekts pārveidots par Ministru kabineta rīkojuma projektu, ņemot vērā, ka projektā ietvertie pienākumi attiecas tikai uz valsts pārvaldi un tādēļ projektā ietverto regulējumu nav nepieciešams ietvert ārējā normatīvajā aktā - Ministru kabineta noteikumos. Šo regulējumu var ietvert Ministru kabineta rīkojumā. |
|  2.  |  Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Tautas skaitīšana Latvijā tiek organizēta saskaņā ar Eiropas Parlamenta un Padomes 2008. gada 9. jūlija Regulu (EK) Nr.763/2008 par iedzīvotāju un mājokļu skaitīšanu (turpmāk - Regula Nr.763/2008), kuras 5. panta 1. punktā noteikts, ka iedzīvotāju un mājokļu skaitīšanu pārskata gadi ir gadi katras desmitgades sākumā. Saskaņā ar Komisijas 2017. gada 20. aprīļa regulas Nr. (ES) 712/2017 (turpmāk – Regula Nr.712/2017), ar ko nosaka pārskata gadu un statistikas datu un metadatu programmu iedzīvotāju un mājokļu skaitīšanai, kas paredzēta Eiropas Parlamenta un Padomes Regulā (EK) Nr. 763/2008, 1. pantu, Regulā Nr.712/2017 noteikta to statistikas datu un metadatu programma iedzīvotāju un mājokļu skaitīšanai, kuri jānosūta Komisijai (Eurostat) par 2021. pārskata gadu.Ministru kabinets 2012. gada 21. februārī uzdeva Ekonomikas ministrijai (protokols Nr. 10 37.§) izstrādāt priekšlikumus nākamās tautas skaitīšanas organizēšanas pilnveidošanai, lai 2021.gada tautas skaitīšanu varētu veikt, visu nepieciešamo informāciju iegūstot no administratīvajiem reģistriem un citām datu bāzēm, atsakoties no iedzīvotāju aptaujas internetā vai viņu dzīvesvietās. Ekonomikas ministrija izveidoja starpministriju (starpinstitūciju) darba grupu, kura izstrādāja Pasākumu plānu 2021. gada tautas skaitīšanas sagatavošanai un organizēšanai, kas tika apstiprināts ar Ministru kabineta 2015. gada 2. jūnija rīkojumu Nr. 280 “Par Pasākumu plānu 2021. gada tautas skaitīšanas sagatavošanai un organizēšanai”.Tā kā pārsvarā administratīvie dati par iedzīvotājiem un mājokļiem Centrālajā statistikas pārvaldē (turpmāk - CSP) tiek saņemti par situāciju atbilstošā gada 1. janvārī, tad kā tautas skaitīšanas datumu jānosaka 2021. gada 1. janvāri.Tautas skaitīšanā ietveramo jautājumu loku, uz kuriem tautas skaitīšanā iegūstamas atbildes, noteiks tautas skaitīšanas programma, kuru atbilstoši Statistikas likuma 23. panta pirmajai daļai sagatavo CSP, un Ekonomikas ministrija noteiktajā termiņā to iesniegs apstiprināšanai Ministru kabinetā. |
|  3.  |  Projekta izstrādē iesaistītās institūcijas |  Ekonomikas ministrija, Centrālā statistikas pārvalde. |
|  4.   |  Cita informācija |  2021. gada tautas skaitīšanas izdevumi CSP ir iekļauti Ministru kabineta 2015. gada 2. jūnija rīkojumā Nr. 281 “Par ilgtermiņa saistību iekļaušanu likumprojektā “Par valsts budžetu 2016. gadam” un turpmākajiem gadiem jaunajai politikas iniciatīvai “2021. gada tautas skaitīšanas sagatavošana un organizēšana” un datu apstrādei līdz 2023. gadam.” |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
|  1. |  Sabiedrības mērķgrupas, kuras tiesiskais regulējums ietekmē vai varētu ietekmēt | 2021. gada tautas skaitīšanas sagatavošanā un organizēšanā iesaistītās valsts institūcijas.  |
|  2.  |  Tiesiskā regulējuma ietekme uz tautsaimniecību un administratīvo slogu |  Rīkojuma projekta tiesiskais regulējums nemaina sabiedrības mērķgrupas tiesības un pienākumus, kā arī veicamās darbības. |
|  3. |  Administratīvo izmaksu monetārs novērtējums | Valsts institūcijas Rīkojuma projekta aktivitātes veic ikgadējā budžeta piešķirtā finansējuma ietvaros. |
|  4. |  Cita informācija |  Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula Nr. 763/2008. Regula Nr. 712/2017. |
| 2. | Citas starptautiskās saistības | Nav attiecināms. |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Aizpilda, ja ar projektu tiek pārņemts vai ieviests vairāk nekā viens ES tiesību akts, – jānorāda tā pati informācija, kas prasīta instrukcijas 55.1.apakšpunktā un jau tikusi norādīta arī V sadaļas 1.punktā |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 763/2008 5. panta 1. punkts un Regulas Nr. 712/2017 3. pants.  | Rīkojuma 2. punkts. | Nodrošina Regulas Nr. 763/2008 5. panta 1. punkta un Regulas Nr. 712/2017 3. panta prasību piemērošanu pilnībā. | Nav. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Nav attiecināms. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms. |
| Cita informācija | Nav. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Nav attiecināms. | Nav attiecināms. | Nav attiecināms. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav attiecināms. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
|  1. |  Plānotās sabiedrības līdzdalības un komunikācijas aktivitātes saistībā ar projektu |  Ņemot vērā, ka informācija tiks iegūta no administratīvajiem datu avotiem un iedzīvotāji tiešā veidā vairs netiks iesaistīti, tautas skaitīšanas datuma izvēle balstīta uz starpresoru vienošanos starp CSP un administratīvo datu avotu par iedzīvotājiem un mājokļiem uzturētājiem par datu iesniegšanu par situāciju 1.janvārī, īpašas sabiedrības līdzdalības un komunikācijas aktivitātes nav plānotas. |
|  2.  |  Sabiedrības līdzdalība projekta izstrādē | Nav. |
|  3. |  Sabiedrības līdzdalības rezultāti | Nav. |
|  4. |  Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Ekonomikas ministrija, Centrālā statistikas pārvalde. |
|  2. |  Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūciju cilvēkresursiem. | Rīkojuma projekts nemaina valsts institūciju kompetenci un funkcijas.Rīkojuma projekts neparedz veidot jaunas, likvidēt esošās vai reorganizēt valsts institūcijas.  |
|  3. |  Cita informācija | Nav. |

Ministru prezidenta biedrs,

ekonomikas ministrs A.Ašeradens

Vīza:

Valsts sekretārs J.Stinka

Veģis, 67366771

Peteris.Vegis@csb.gov.lv